Ceng Adek, Marci 20
Pe iwek kiniga omaki. . . pien tim ma kit meno kelo gin marac keken.—Jab. 37:8.
Jo ma kiniga makogi oyotoyot pol kare ginyuto kinigagi ki yet. Ki lok ada, meno obedo kit me kwowa macon ma pe kelo yomcwiny i kwo me ot. Baibul cikowa ni myero wabed jo ma kiniga pe makogi oyot, pe myero walok ki gero bot jo mukene, ki dok ni wajuk daa. (Ep. 4:31) Jami magi pol kare kelo tim gero. I kare-ni, jo mapol gitamo ni kiniga nyo tim gero pe rac. Ento tim ma kit meno pe keto deyo i kom Lacwecwa. Onongo mitte ni utmegiwa mapol gulokke ci guruk kit pa dano manyen. (Kol. 3:8-10) Loko lok goba obedo but kitwa macon. Me labolle, jo mapol giloko lok goba wek pe gicul mucoro nyo pe ginong pwod pi bal ma gutimo. Ento Jehovah obedo “Lubanga me ada.” (Jab. 31:5) Pi meno, en mito ni jo ma wore ducu ‘gulok lok ada’ ento ‘pe myero gulok lok goba.’ (Ep. 4:25; Kol. 3:9) Ki lok ada, myero walok lok ada kadi bed keliwa lewic nyo timone pe yot.—Car. 6:16-19. w17.08 16 ¶3, 5; 18-19 ¶12-13; 20 ¶15
Ceng Angwen, Marci 21
Lokke ringo bino oyotoyot.—Jab. 147:15.
I kare-ni, Jehovah tiyo ki Baibul me tirowa. Laco jabuli owaco ni ‘lok pa Jehovah ringo bino oyotoyot’ me konyowa. Lubanga miniwa tira i yo maber dok i kare ma mitte kikome. Tam kong i kom adwogi mabeco ma inongo ki i Baibul, buke ma wanongo ki bot “lagwok ot ma lagen dok maryek,” JW Broadcasting, jw.org, luelda, ki dong utmegini ma i kacokke. (Mat. 24:45) In tika dong ineno ni Jehovah pe galle me mini tira ma mitte? Laco jabuli onongo ngeyo ni Jehovah oyero rok me Icrael ki i kin rok ducu me wi lobo wek gubed jone. Lubanga omiyo “lokke” ki “cikke” bot Luicrael keken. (Jab. 147:19, 20) I kare-ni, watye ki mot madit pien kilwongowa ki nying Lubanga. Watye ki pwoc madit pien wangeye, watye ki Lokke me tirowa, ki dok wat macok kwede. Calo laco Jabuli 147, itye ki tyen lok mapol me ‘pako Jehovah’ ki dok me cuko cwiny jo mukene me timo meno bene. w17.07 20 ¶15-16, 18
Ceng Abic, Marci 22
Pe tye askari mo ma ka tye i dog tic dok rwakke i tiyo tic ma woko, pien tamme tye ni myero eyom cwiny ngat ma ocoye i mony.—2 Tem. 2:4.
I kare-ni, lulub kor Kricito, ma i kine tye iye jo ma gitiyo pi Jehovah pi kare malac, gitemme ki tekgi ducu me lubo tam ma Paulo omiyo-ni. Gin pe giketo tamgi i kom kwena me cato wil me lobo man ma opong ki cwiny me woro-ni. Wigi po i kom cik ma iye lac man: “Ngat ma deno lim bedo opii pa won lim.” (Car. 22:7) Catan mito ni wabal cawawa ki kerowa ducu i timo biacara. Jo mogo gigamo lon madit me wilo ot, mutoka, me kwan, nyo bene kadi wa me nyom. Ka pe wagwokke, watwero bedo ki den pi mwaki mapol. Wanyuto ryeko ka wadwoko rwom me kwowa lapiny, wagwokke ki deno cente, dok pe wabalo cente ma watye kwede. Ka watimo meno, wabibedo agonya me tic pi Lubanga ma ka bedo opii i biacara me kare-ni.—1 Tem. 6:10. w17.07 6 ¶13
dik_Latn luo_Latn luo_Latn slk_Latn lin_Latn luo_Latn slk_Latn luo_Latn luo_Latn